ຂປລ. ໃນວັນທີ 22 ມີນາ 2021, ກອງປະຊຸມຄັ້ງປະຖົມມະລຶກ ຂອງສະພາແຫ່ງຊາດ ຊຸດທີ IX ພາຍໃຕ້ການເປັນປະທານຂອງ ທ່ານ ໄຊສົມພອນ ພົມວິຫານ ປະທານສະພາແຫ່ງຊາດ, ບັນດາສະມາຊິກສະພາແຫ່ງຊາດ ໄດ້ລົງຄະແນນສຽງຮັບຮອງເອົາ ໂຄງປະກອບກົງຈັກຂອງ ສະພາແຫ່ງຊາດ ຊຸດທີ IX ເຊິ່ງປະກອບມີ 9 ກໍາມາທິການ ໃນນັ້ນໄດ້ແຕ່ງຕັ້ງ ທ່ານ ຈະເລີນ ເຢຍປາວເຮີ ເປັນກໍາມະການສູນກາງພັກ ເປັນປະທານກຳມາທິການກົດໝາຍ; ທ່ານ ລີເບີ ລີບົວປາວ ກຳມະການສູນກາງພັກ ເປັນປະທານກຳມາທິການແຜນການ, ການເງິນ ແລະ ການກວດສອບ; ທ່ານ ນາງ ປິ່ງຄໍາ ລາຊະສິມມາ ກຳມະການສູນກາງພັກ ເປັນເລຂາທິການ ສະພາແຫ່ງຊາດ; ທ່ານ ລິນຄຳ ດວງສະຫວັນ ກຳມະການສຳຮອງສູນກາງພັກ, ເປັນປະທານກຳມາທິການເສດຖະກິດ, ເຕັກໂນໂລຊີ ແລະ ສິ່ງແວດ ລ້ອມ; ທ່ານ ນາງ ທຸມມາລີ ວົງພະຈັນ ເປັນປະທານກຳມາທິການ ວັດທະນະທຳ-ສັງຄົມ; ທ່ານ ຄຳຈັນ ໂສຕາປະເສີດ ເປັນປະທານ ກຳມາທິການບັນດາເຜົ່າ; ທ່ານ ພົຈວ. ວົງສັກ ພັນທະວົງ ເປັນປະ ທານກຳມາທິການປ້ອງກັນ ຊາດ-ປ້ອງກັນຄວາມສະຫງົບ; ທ່ານ ຄຳແພງ ວິລະພັນ ເປັນປະທານກຳ ມາທິການຍຸຕິທຳ; ທ່ານ ສັນຍາ ປຣະເສີດ ເປັນປະທານກຳມາທິການ ການຕ່າງປະເທດ; ແລະ ທ່ານ ສຸບັນ ສະວະບຸດ ເປັນປະທານກຳມາທິການ ວຽກງານສະມາຊິກສະພາແຫ່ງຊາດ.
ໂອກາດດຽວກັນນີ້, ໃນກອງປະຊຸມ ຍັງໄດ້ຕົກລົງແຕ່ງຕັ້ງ ຮອງປະທານກຳມາທິການ ຂອງສະ ພາແຫ່ງຊາດ ຊຸດທີ IX ໂດຍປະກອບ ມີ: ທ່ານ ອຳໄພ ຈິດມານົນ ເປັນຮອງປະທານ ກຳມາທິການກົດໝາຍ; ທ່ານ ພັອ. ພູທອນ ວໍລະເພັດ ເປັນຮອງປະທານ ກຳມາທິການກົດໝາຍ; ທ່ານ ມະນີໂສ ຊາມຸນຕີ ເປັນຮອງປະທານ ກຳມາທິການເສດຖະກິດ, ເຕັກໂນໂລຊີ ແລະ ສິ່ງແວດລ້ອມ; ທ່ານ ຄຳມ່ວນ ຊົມສີຫາປັນຍາ ເປັນຮອງປະທານ ກຳມາທິການເສດຖະກິດ, ເຕັກໂນໂລຊີ ແລະ ສິ່ງແວດລ້ອມ; ທ່ານ ທັນຕາ ກອງຜາລີ ເປັນຮອງປະທານ ກຳມາທິການແຜນການ, ການເງິນ ແລະ ການກວດສອບ; ທ່ານ ເກດແກ້ວ ສີຫາລາດ ເປັນຮອງປະທານ ກຳມາທິການແຜນການ, ການເງິນ ແລະ ການກວດສອບ; ທ່ານ ນາງ ມະນີວັນ ເຢຍປາວເຮີ ເປັນຮອງປະທານ ກຳມາທິການວັດທະນະທຳ-ສັງຄົມ; ທ່ານ ບຸນລ້ອມ ແກ້ວບົວໂຮມ ເປັນຮອງປະທານ ກຳມາທິການວັດທະນະທຳ-ສັງຄົມ; ທ່ານ ນາງ ທັດສະດາພອນ ຈັນທະມາດ ເປັນຮອງປະທານ ກຳມາທິການ ບັນດາເຜົ່າ; ທ່ານ ແກ້ວຈະເລີນ ເຊ່ຍຢິ້ງຢ່າງ ເປັນຮອງປະທານ ກຳມາທິການບັນດາເຜົ່າ; ທ່ານ ພົຈວ. ມາລາ ວິລະຈິດ ເປັນຮອງປະທານກຳມາທິການ ປ້ອງກັນຊາດ-ປ້ອງກັນ ຄວາມສະຫງົບ; ທ່ານ ພົຈວ. ສົມວັນ ທຳມາໄຊ ເປັນຮອງປະທານກຳມາທິການ ປ້ອງກັນຊາດ-ປ້ອງກັນຄວາມສະຫງົບ; ທ່ານ ສີສູນທອນ ສ.ພາບມີໄຊ ເປັນຮອງປະທານກຳມາທິການ ຍຸຕິທຳ; ທ່ານ ຄຳປະສົງ ລາດຊະຈັກ ເປັນຮອງປະທານ ກຳມາທິການຍຸຕິທຳ; ທ່ານ ນາງ ວັນດີ ບຸດທະສະວົງ ເປັນຮອງປະທານ ກຳມາທິການ ການຕ່າງປະເທດ; ທ່ານ ຄຳສິງ ໄຊສົມແພງ ເປັນຮອງປະທານ ກຳມາທິການວຽກງານ ສະມາຊິກສະພາແຫ່ງຊາດ; ທ່ານ ວຽງແກ້ວ ວັນນະຈັກ ເປັນຮອງປະທານ ກຳມາທິການວຽກງານ ສະມາຊິກສະພາແຫ່ງຊາດ.
ແຫຼ່ງຂ່າວທີ່ມາ: ຂ່າວສານປະເທດລາວ